Komolyabb junior karrierjét a QMJHL-ben a Laval Titanban kezdte 1986-ban és 1989-ig itt játszott. az 1989-es NHL-drafton a Buffalo Sabres választotta ki a kilencedik kör 183. helyén. Felnőtt pályafutását az AHL-es Rochester Americansban kezdte 1989-ben. Nagyszerűen játszott és az év újonca lett. A szezon végén játszott az NHL-ben a Buffalo Sabresben a rájátszásban. A következő szezonban mindössze 13 mérkőzésen lépett jégre összesen az Americansban és a Sabresben mert elszenvedett egy súlyos térdsérülést. A következő két idényt a Sabresben játszotta valamint hat mérkőzést az Americansban. Még öt idényt játszott a Sabresben (1993–1998) majd a Los Angeles Kingshez szerződött két évre. Ezután két évre a Atlanta Thrashershez került. 2000–2001-ben az Atlantában 64 mérkőzésen 71 pontot szerzett majd 12 mérkőzésre visszakerült a Sabreshez. A következő idényt a Dallas Starsban és a Montréal Canadiensben töltötte. 2002–2003-ban a Montréal leküldte az AHL-es Hamilton Bulldogsba 11 mérkőzésre de 54-et a Canadiensben játszott. Utolsó idényében még játszott a montréali alakulatban majd átcserélték a Florida Panthersbe. 2004-ben vonult vissza. Jelenleg a Canadiens játékos megfigylője.